Diari Oficial de la Generalitat Valenciana


Sumari del DOGV 4764, del 31-05-2004 (2004/5507)

ORDE de 10 de maig de 2004, de la Conselleria de Cultura, Educació i Esport, que modifica i amplia l'Orde de 3 de març de 2004, per la qual es regula la prova única per a obtenció del certificat de cicle elemental i del certificat d'aptitud del cicle superior, primer nivell, de les ensenyances oficials d'idiomes per règim d'ensenyança lliure (DOGV de 25.03.2004).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/05/10/(1)/dof/vci/html**

### Dades del document

Número de DOGV
:   4764

Data del DOGV
:   31-05-2004

Secció del DOGV
:   I. DISPOSICIONS GENERALS

Número del document
:   2004/5507


Data del document
:   10-05-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * títol d'estudis
    * ensenyament d'idiomes
    * examen
    * legislació

ORDE de 10 de maig de 2004, de la Conselleria de Cultura, Educació i Esport, que modifica i amplia l'Orde de 3 de març de 2004, per la qual es regula la prova única per a obtenció del certificat de cicle elemental i del certificat d'aptitud del cicle superior, primer nivell, de les ensenyances oficials d'idiomes per règim d'ensenyança lliure (DOGV de 25.03.2004). [2004/E5507]
  
Atés la necessitat d'aclarir qualsevol dubte que puga afectar a la reclamació contra qualificacions o genere inseguretat jurídica en l'alumnat o en el professorat i abans de posar en marxa el procés d'avaluació, s'ha decidit modificar i aclarir alguns apartats de l'Orde citada de 3 de març.
  
Per això, i en virtut de les competències que em conferix l'article 35 de la Llei 5/1983, de 30 de desembre, de Govern Valencià
  
ORDENE
  
Primer
  
L'apartat octau, de l'Orde de 3 de març de 2004, es modifica i queda redactat de la forma següent:
  
«El model d'acta final, és el que figura com a annex I de la present orde, annex I-A per al certificat del cicle elemental del primer nivell i annex I-B per al certificat d'aptitud del cicle superior del primer nivell. Una còpia compulsada del model I-B s'acompanyarà a la proposta d'expedició d'este certificat».
  
Segon
  
L'apartat nové, de l'Orde de 3 de març de 2004, es modifica i queda redactat de la forma següent:
  
«1. Cada àmbit tindrà un valor del 100%, i es considerarà superat quan s'abaste un mínim del 60%. Es podrà fer la mitjana dels àmbits de la primera sessió quan només en un d'estos s'obtinga un mínim del 50%. Esta mitjana, en cap cas, podrà ser inferior al 60% global.
  
2. Finalitzada la primera sessió i prèviament a la segona sessió es faran públiques les qualificacions obtingudes en dita primera sessió. El model figura com a annex II de la present orde, annex II-A per al certificat del cicle elemental del primer nivell i annex II-B per al certificat d'aptitud del cicle superior del primer nivell.
  
3. Les qualificacions obtingudes per l'alumnat en la primera sessió i l'acta final seran publicades en el tauler d'anuncis de l'escola.
  
4. Per a la valoració dels exercicis es tindran en compte els criteris de valoració elaborats en cada cas per la comissió elaboradora de les proves, que hauran de comunicar-se als concurrents per escrit a l'iniciar cada exercici.
  
5. Per a la qualificació final s'utilitzarà l'escala numèrica de zero a deu, amb un sol decimal, al costat de la qualificació qualitativa, utilitzant la valoració d'insuficient quan la qualificació quantitativa siga inferior a cinc, suficient entre cinc i sis, bé entre sis i set, notable entre set i nou i excel·lent més de nou. La qualificació final d'insuficient es considerarà com a: no apte, la resta de qualificacions com a: apte».
  
DisposiciÓ addicional
  
L'annex, de l'Orde de 3 de març de 2004, queda substituït pels annexos de la present orde.
  
Disposició final
  
Esta orde s'aplicarà en totes les escoles oficials d'idiomes de la Comunitat Valenciana a partir del dia següent al de la publicació en el Diari Oficial de la Generalitat Valenciana.
  
València, 10 de maig de 2004
  
El conseller de Cultura, Educació i Esport,


Còpia Permalink ELI